section_heading: Radnja
paragraph_text: thumb|250px|Prizor iz komedije Radnja se zbiva u hotelskom apartmanu davne 1934. godine. Radnja prikazuje gostovanje svjetske operne zvijezde, tenora Tita Merellija, obožavateljima poznatijeg kao Il Stupendo, kao događaj koji se s nestrpljenjem očekuje. Verdijev Otelo na ”gala vip-sponzorskoj zabavi” koja će odlučiti o sudbini opernog ansambla u kazališnoj zabiti države Ohio jednostavno se bez njega ne može zamisliti. Sve osobe ove priče nadaju se kako će im upravo njegov dolazak i nastup iz temelja promijeniti živote. Henry Saundres, ravnatelj Velikog klivlendskog opernog ansambla, očekuje veliki prihod od gala-večeri, njegova kći i Maxova djevojka Maggie misli kako će produbljivanje poznanstva s Merellijem njezinom životu donijeti strast i avanturu. Max se nada da će mu tenor dati kakav koristan savjet kojim će svoj pjevački amaterizam pokrenuti prema profesionalnim vodama, sopranistica Dijana je uvjerena kako samo jedan Merellijev telefonski poziv pravoj osobi može osigurati nastup u Metropolitanu.